କଟକ, ଜାନୁଆରୀ ୮ (ଲୋକାଲ ୱାୟାର) : ଅଭିନେତ୍ରୀ ନିକିତାଙ୍କ ଅଭିନେତା ସ୍ୱାମୀ ଲିପନଙ୍କୁ କୋର୍ଟ ଚାଲାଣ ପରେ ଘରୋଇ ହିଂସା ନେଇ ଲିପନଙ୍କ ପିତାମାତାଙ୍କ ବିରୋଧରେ ମାମଲା ରୁଜୁ ହୋଇଥିବା କଟକ ଡିସିପି ଅଖିଳେଶ୍ୱର ସିଂହ ମଙ୍ଗଳବାର କହିଛନ୍ତି ।
ଡିସିପି କହିଛନ୍ତି ଯେ, ନିକିତାଙ୍କ ମୃତ୍ୟୁ ଘଟଣାରେ ତାଙ୍କ ସ୍ୱାମୀ ଲିପନଙ୍କ ସମ୍ପୃକ୍ତି ଥିବାର ତଦନ୍ତ ବେଳେ ଜଣାପଡିବାରୁ ତାଙ୍କୁ ଗିରଫ କରାଯାଇଛି ।
ତେବେ ଏହି ଘଟଣାର ପ୍ରାଥମିକ ତଦନ୍ତରୁ ଜଣାପଡିଛି ଯେ ନିକିତାଙ୍କ ଶିଶୁ ପୁତ୍ର ଜନ୍ମ ହେବା ପରେ ତାର ଯତ୍ନ ନେବା ପାଇଁ ସେ ତାଙ୍କ ବାପ ଘରେ ରହୁଥିଲେ ମଧ୍ୟ ସପ୍ତାହକୁ ତିନି ଦିନ ନିକିତା ତାଙ୍କ ସ୍ୱାମୀଙ୍କ ଘରେ ରହିବା ପାଇଁ ଉଭୟଙ୍କ ମଧ୍ୟରେ ବୁଝାମଣା ହୋଇଥିଲା ।
ବୁଝାମଣା ଅନୁଯାୟୀ ନିକିତା ସପ୍ତାହର ଶୁକ୍ରବାର, ଶନିବାର ଓ ରବିବାର ଲିପନଙ୍କ ଘରେ ରହିବାକୁ କହିଥିଲେ ମଧ୍ୟ ଶୁକ୍ରବାର ଦିନ ଶାଶୁଘରକୁ ଯିବା ପାଇଁ ଅମଙ୍ଗ ହୋଇଥିଲେ ।
ଏଥିପାଇଁ ଗତ ୪ ତାରିଖ ଶୁକ୍ରବାର ସନ୍ଧ୍ୟାରେ ଲିପନ ମହାନଦୀ ବିହାରସ୍ଥିତ ନିକିତାଙ୍କ ବାପାଙ୍କ ଘରକୁ ଆସିଥିଲେ। ଏଇ କଥାକୁ ନେଇ ଉଭୟଙ୍କ ମଧ୍ୟରେ ଯୁକ୍ତିତର୍କ ହୋଇଥିଲା ।
ସେଦିନ ନିକିତାଙ୍କ ଘରେ ତାଙ୍କ ସମ୍ପର୍କୀୟମାନଙ୍କ ଗହଳି ଥିବାରୁ ନିରୋଳାରେ କଥା ହେବାକୁ ଲିପନଙ୍କ ପ୍ରସ୍ତାବ ଅନୁଯାୟୀ ଉଭୟ ନିକତା ଓ ଲିପନ ଘରର ଛାତ ଉପରକୁ ଯାଇଥିଲେ । ଏହି କଥାକୁ ନେଇ ଉଭୟଙ୍କ ମଧ୍ୟରେ ପାଟିତୁଣ୍ଡ ଓ ପରେ ଧସ୍ତାଧସ୍ତିରୁ ନିକିତା ତିନି ମହଲା ଛାତରୁ ତଳକୁ ଖସିପଡିଥିଲେ।
ଗୁରୁତର ଭାବେ ଆହତ ହୋଇ ଚିକିତ୍ସାଧିନ ଥିବା ବେଳେ ଶନିବାର ତାଙ୍କର ମୃତ୍ୟୁ ଘଟିଲା । ଏଣୁ ନିକିତାଙ୍କ ଏ ଭଳି ମୃତ୍ୟୁ ପାଇଁ ତାଙ୍କ ସ୍ୱାମୀ ଲିପନ ଦାୟୀ ।
ପାରିପାଶ୍ୱିର୍କ ସ୍ଥିତି ଓ ତଥ୍ୟ ପ୍ରମାଣ ଆଧାରରେ ଏହି ଘଟଣାରେ ଲିପନଙ୍କୁ ଅଭିଯୁକ୍ତ ଭାବେ ଗିରଫ କରାଯାଇଛି ବୋଲି ଡିସିପି ସିଂହ କହିଛନ୍ତି ।
ଏଥିସହ ନିକିତାଙ୍କ ମୃତ୍ୟୁ ଘଟଣାରେ ତାଙ୍କ ଶାଶୁ କୁନ୍ତଳା ସାହୁ ଓ ଶଶୁର ଲିଙ୍ଗରାଜ ସାହୁଙ୍କ ନାମରେ ମଧ୍ୟ ଘରୋଇ ହିଂସା ନେଇ ମାମଲା ରୁଜୁ ହୋଇଛି । ଏହି ଘଟଣାରେ ଆଇନ ଅନୁଯାୟୀ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ସେ ସ୍ପଷ୍ଟ କରିଛନ୍ତି ।
ମିଳିଥିବା ସୂଚନା ମୁତାବକ, ଲକ୍ଷ୍ମୀପ୍ରିୟା ବେହେରା ଓରଫ ନିକିତାଙ୍କର କଟକ ସଦର ଥାନା ଅନ୍ତର୍ଗତ ଗୋପାଳପୁର ଅଞ୍ଚଳର ଲିପନ ସାହୁଙ୍କ ସହିତ ଗତ ୨୦୧୬ ମସିହା ନଭେମ୍ବର ମାସରେ ବିବାହ ହୋଇଥିଲା। ମାତ୍ର ବିବାହର ୪ ମାସ ପରଠାରୁ ଉଭୟଙ୍କ ମଧ୍ୟରେ ମତାନ୍ତର ଆରମ୍ଭ ହୋଇଥିଲା।
ବିବାହ ପରେ ନିକିତା ଅଭିନୟ କରନ୍ତୁ ବୋଲି ତାଙ୍କ ଶାଶୁ କୁନ୍ତଳା ଚାହୁଁନଥିଲେ। ଏ ନେଇ ଶାଶୁ ଓ ବୋହୁଙ୍କ ମଧ୍ୟରେ ମନୋମାଳିନ୍ୟ ଆରମ୍ଭ ହୋଇଥିଲା।
ନିକିତାଙ୍କ ରହିବା, ଯିବା, ଆସିବା ସମୟକୁ ନେଇ ତାଙ୍କ ଶାଶୁ ବିରକ୍ତ ହେଉଥିଲେ। ସୁଟିଂ ସେଟରୁ ଫେରିବାରେ ବିଳମ୍ବ ହେଲେ ନିକିତାଙ୍କୁ ସେ ଗାଳି କରୁଥିଲେ।
ଏଥିରେ ଅତିଷ୍ଠ ହୋଇ ନିକିତା ଓ ଲିପନ ଘର ଛାଡି ଅଲଗା ରହିବାକୁ ନିଷ୍ପତ୍ତି ନେଇଥିଲେ । ଏଣୁ ଭୁବନେଶ୍ୱରରେ ନିକିତାଙ୍କ ନାମରେ ଥିବା ଏକ ଫ୍ଲାଟରେ ଉଭୟ ରହିଥିଲେ। ମାତ୍ର ସେଠାରେ ମଧ୍ୟ ଲିପନ ଓ ନିକିତାଙ୍କ ମଧ୍ୟରେ କଳି ଝଗଡା ହେଉଥିଲା।
ପରେ ନିକିତାଙ୍କର ଏକ ଶିଶୁପୁତ୍ର 'ଅଂଶ' ଜନ୍ମ ହୋଇଥିଲା। ଅଂଶର ଜନ୍ମ ପରେ ତାର ଯତ୍ନ ନେବାରେ ଅସୁବିଧା ହେବାରୁ ନିକିତା ମହାନଦୀ ବିହାରସ୍ଥିତ ନିଜ ବାପ ଘରକୁ ଚାଲିଆସିଥିଲେ ।
ମହାନଦୀ ବିହାରରେ ନିକିତା ଚାରି ମାସ ରହିବା ପରେ ଗତ ମାସ ୩୧ ତାରିଖରେ ତାଙ୍କ ଶାଶୁ ଘରକୁ ଯାଇଥିଲେ।
ଶିଶୁପୁତ୍ରର ମୁହଁକୁ ଦେଖି କାଳେ ତାଙ୍କ ଶାଶୁ ଶ୍ବଶୁରଙ୍କ ସ୍ୱଭାବରେ ପରିବର୍ତ୍ତନ ହୋଇଯିବ, ସେଇ ଆଶାରେ ନିକିତା ନିଜ ଶିଶୁ ପୁତ୍ର ସହ ଶାଶୁ ଘରକୁ ଯାଇଥିଲେ ।
ମାତ୍ର ଶାଶୁ ସେଠାରେ ତାଙ୍କୁ ଗାଳିଗୁଲଜ କରିବାରୁ ନିକିତା ଫେରିଆସିଥିଲେ। ପରେ ୪ ତାରିଖ ସନ୍ଧ୍ୟାରେ ଲିପନ ମହାନଦୀ ବିହାରସ୍ଥିତ ନିକିତାଙ୍କ ବାପାଙ୍କ ଘରକୁ ଆସିଥିଲେ।
ସେଠାରେ ଉଭୟଙ୍କ ମଧ୍ୟରେ ପୁନର୍ବାର ପାଟିତୁଣ୍ଡ ହୋଇଥିଲା। ସପ୍ତାହର ଶୁକ୍ର, ଶନି ଓ ରବିବାର ଏହି ତିନି ଦିନ ଲିପନଙ୍କ ଘରେ ରହିବାକୁ ନିକିତା କହିଥିଲେ ମାତ୍ର ଯିବାକୁ ଅମଙ୍ଗ ହେଉଥିବାରୁ ସେଇ କଥାକୁ ନେଇ ଉଭୟଙ୍କ ମଧ୍ୟରେ ପ୍ରବଳ ପାଟିତୁଣ୍ଡ ହୋଇଥିଲା।
ଘରେ ନିକିତାଙ୍କ ପରିବାର ଲୋକ ଥିବାରୁ କଥା ହେବା ପାଇଁ ଲିପନ ତାଙ୍କୁ ଛାତ ଉପରକୁ ଡାକିନେଇଥିଲେ।
ସେଠାରେ ଦୁହିଁଙ୍କ ମଧ୍ୟରେ ପାଟିତୁଣ୍ଡ ସହ ଠେଲାପେଲା ହେବାରୁ ନିକିତା ଛାତରୁ ଖସିପଡିଥିଲେ। ଗତ ୪ ତାରିଖରେ ତାଙ୍କୁ ଚିକିତ୍ସା ପାଇଁ ପ୍ରଥମେ ମହାନଦୀ ବିହାରର ଶକ୍ତି ହସ୍ପିଟାଲ ଓ ପରେ କଟକ ଏସସିବି ମେଡିକାଲ କଲେଜ ଓ ହସ୍ପିଟାଲରେ ଭର୍ତ୍ତି ହୋଇଥିଲେ ।
ସେଠାରୁ ମର୍କତନଗରର ଅଶ୍ବିନୀ ହସ୍ପିଟାଲ ନିଆଯାଇଥିଲା । ଗଭୀର ଆଘାତ ଯୋଗୁ ନିକିତାଙ୍କ ମୁଣ୍ଡରେ ରକ୍ତ ଜମାଟ ବାନ୍ଧିଯାଇଥିବା କାରଣରୁ ୫ ତାରିଖ ଶନିବାର ଦିନ ତାଙ୍କର ମୃତ୍ୟୁ ହୋଇଥିଲା।
ନିକିତାଙ୍କ ମୃତ୍ୟୁର ପ୍ରାୟ ୩୬ ଘଣ୍ଟା ପରେ ତାଙ୍କ ବାପା ସନାତନ ବେହେରା ନିକିତାଙ୍କୁ ହତ୍ୟା କରାଯାଇଥିବା ନେଇ ଚାଉଳିଆଗଞ୍ଜ ଥାନାରେ ଏତଲା ଦେଇଥିଲେ।
ଜ୍ୱାଇଁ ଲିପନ ତାଙ୍କୁ ଛାତ ଉପରୁ ଠେଲି ଦେଇ ହତ୍ୟା କରିଥିବା ସେ ଅଭିଯୋଗ କରିଥିଲେ। ଏହି ହତ୍ୟା ପଛରେ ଲିପନଙ୍କର ମା ଓ ବାପାଙ୍କ ହାତ ଥିବା ସେ ନିଜ ଏତଲାରେ ଦର୍ଶାଇଥିଲେ।
ଏହି ଅଭିଯୋଗ ପରେ ଡିସିପିଙ୍କ ପତ୍ୟେକ୍ଷ ତତ୍ତ୍ବାବଧାନରେ ଦୁଇଟି ପୋଲିସ ଟିମ ଗଠନ କରାଯାଇଥିଲା । ଏକ ୬ ଜଣିଆ ସାଇଣ୍ଟିଫିକ ଟିମ ନିକିତାଙ୍କ ଘର ଛାତ ଉପର, ପାଖପଡୋଶୀ ଓ ଘର ପାଖ ଅଞ୍ଚଳରୁ ତଥ୍ୟ ଯୋଗାଡ କରିଥିଲା।
ଏଥିସହିତ ନିକିତାଙ୍କ ବାପା, ମା ଓ ଭାଇଙ୍କ ସହିତ ଏକାଧିକ ପଡୋଶୀଙ୍କ ବୟାନକୁ ରେକର୍ଡ କରିଥିଲେ। ସାଇଣ୍ଟିଫିକ ଟିମର ତଦନ୍ତରେ ମଧ୍ୟ ସ୍ପଷ୍ଟ ହୋଇଛି ଛାତ ଉପରେ ଠେଲାପେଲା ହେବାରୁ ନିକିତା ଛାତରୁ ଖସିପଡିଥିଲେ।
ଅନ୍ୟପଟେ ଘଟଣା ଦିନ ଛାତ ଉପରେ ଝଗଡା ହେବା ସହ ଠେଲାପେଲା ହୋଇଥିବା ଲିପନ ମଧ୍ୟ ସ୍ୱୀକାର କରିଛନ୍ତି ।
ତେବେ ପାରିପାର୍ଶ୍ବିକ ସ୍ଥିତି ଓ ତଥ୍ୟ ପ୍ରମାଣ ଆଧାରରେ ନିକିତାଙ୍କ ମୃତ୍ୟୁ ପାଇଁ ଲିପନ ଦାୟୀ ବୋଲି ସ୍ପଷ୍ଟ ହୋଇଥିବା ଡିସିପି ଶ୍ରୀ ସିଂହ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
